Katalepsio

En medicino, katalepsio estas nerva kondiĉo de muskola rigideco kaj fiksiteco de korpoformo.

 Priskribo 
Jen oftaj simptomoj de katalepsiuloj:
 Rigidaj dorso kaj trunko, sendepende de eksteraj stimuloj
 Rigidaj membroj, sendepende de eksteraj stimuloj
 Vaksa fleksiĝemo: se oni movas membron de katalepsiulo, la membro restas en la movitaj loko kaj formo.
 Manko de respondo al eksteraj stimuloj
 Malpliiĝo de respondemo al doloro
 Perdo de muskola regado
 Malrapidiĝo de korpaj funkcioj (ekz. spirado)

 Etimologio 
La termino devenas de la helena vorto  katálēpsis “preno”.

 Famaj ekzemploj 
Laŭ la Simpozio de Platono, Sokrato ofte restis perfekte senmove dum multaj horoj, pensante. Laŭ kelkaj aŭtoroj, tio estas verŝajne kazo de katalepsio.

Sankta Terezo de Ávila spertis katalepsion ekde 1539: ŝiaj kruroj rigidiĝis, kaj ŝi ne povis piediri dum tri jaroj.

En fikcio, en Romeo kaj Julieto de Ŝekspiro, Julieto trinkas pocion, kiu kaŭzas mortsimilan katalepsion.

 Referencoj 

Kategorio:Psikaj malsanoj